**UKMERGĖS RAJONO SAVIVALDYBĖS**

 **TARYBA**

**SPRENDIMAS**

**DĖL IKIMOKYKLINIO IR PRIEŠMOKYKLINIO UGDYMO GRUPIŲ IR PRADINIO, PAGRINDINIO BEI VIDURINIO UGDYMO KLASIŲ KOMPLEKTAVIMO**

**TVARKOS APRAŠO PAKEITIMO**

2021 m. gegužės d. Nr.

Ukmergė

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Ukmergės rajono savivaldybės taryba n u s p r e n d ž i a:

 Pakeisti Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašą, patvirtintą Ukmergės rajono savivaldybės tarybos 2019 m. gruodžio 19 d. sprendimu Nr. 7-222 „Dėl Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo patvirtinimo“:

 1. Papildyti 3.11 papunkčiu:

„3.11. mažiausias vaikų skaičius mišraus amžiaus grupėje, dirbančioje 8-10,5 valandos per dieną – 8 vaikai, bet ne didesnis negu nurodyta 3.1–3.8 papunkčiuose.“.

2. Papildyti 31 punktu:

„31. Priešmokyklinio ugdymo grupė gali būti jungiama su ikimokyklinio amžiaus grupe neviršijant 3.10–3.8 papunkčiuose nurodyto vaikų skaičiaus.“.

3. Papildyti 32 punktu:

„32. Priešmokyklinio ugdymo grupė su pradinio ugdymo klase nejungiama.“.

 4. Pakeisti 9.1 papunktį ir jį išdėstyti taip:

 „9.1. iki gegužės 31 d. bendrojo ugdymo mokykloms ir jų skyriams nustato mokinių skaičių kiekvienos klasės sraute ir klasių skaičių kiekviename sraute, priešmokyklinio ugdymo grupių ir vaikų skaičių kitiems mokslo metams. Jei sudaro jungtines klases, tai nustato, iš kokių klasių sudaroma jungtinė klasė ir nurodo kiekvienos klasės mokinių skaičių;“.

5. Pakeisti 10 punktą ir jį išdėstyti taip:

„10. Mokyklų vadovai iki einamųjų mokslo metų birželio 1 d. mokyklos tarybos nustatyta tvarka privalo mokinių tėvus informuoti apie sprendimus dėl planuojamų klasių ir grupių komplektavimo kitais mokslo metais.“.

Savivaldybės meras

Parengė:
Švietimo, kultūros ir sporto skyriaus

vyriausioji specialistė Irena Lukoševičienė

Sprendimo projekas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO TARYBOS SPRENDIMO PROJEKTO**

**„DĖL IKIMOKYKLINIO IR PRIEŠMOKYKLINIO UGDYMO GRUPIŲ IR PRADINIO, PAGRINDINIO BEI VIDURINIO UGDYMO KLASIŲ KOMPLEKTAVIMO**

**TVARKOS APRAŠO PAKEITIMO“**

**AIŠKINAMASIS RAŠTAS**

2021 m. gegužės 6 d.

Ukmergė

**1. Sprendimo projekto rengimo pagrindas:**

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, kuri reglamentuoja, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba, Lietuvos Respublikos švietimo ir mokslo ministro 2020 m. kovo 30 d. įsakymu Nr. V-467 „Dėl švietimo ir mokslo ir sporto ministro 2004 m. birželio 25 d. įsakymo Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ pakeitimo“.

 **2. Sprendimo projekto tikslas ir esmė:**

Lietuvos Respublikos švietimo ir mokslo ministro 2020 m. kovo 30 d. įsakymo Nr. V-467 „Dėl švietimo ir mokslo ministro 2004 m. birželio 25 d. įsakymo Nr. ISAK-1019 „Dėl priėmimo valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ pakeitimo“ 1punkte nurodoma, kad savivaldybių mokyklų savininko teises ir pareigas įgyvendinanti institucija kiekvienais kalendoriniais metais iki gegužės 31 d. nustato bendrojo ugdymo mokykloms mokinių skaičių kiekvienos klasės sraute ir klasių skaičių kiekviename sraute. Ukmergės rajono savivaldybės tarybos 2019 m. gruodžio 19 d. sprendimu Nr. 7-222 patvirtintame Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos apraše buvo nustatyta, kad savivaldybės taryba kasmet iki kovo 31 d. bendrojo ugdymo mokykloms nustato kiekvienos klasės mokinių skaičių ir klasių skaičių.

Vadovaudamiesi švietimo ir mokslo ministro įsakymu, teikiame tarybai tvirtinti Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo 9.1 papunkčio pakeitimą.

Patvirtintame Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos apraše nebuvo numatyta, koks mažiausias vaikų skaičius mišraus amžiaus grupėje, dirbančioje 8-10,5 valandos per dieną. Kai kuriose kaimo mokyklose mažėja ikimokyklinio amžiaus vaikų skaičius, tačiau darbuotojų, dirbančių su ikimokyklinio ugdymo grupėmis, skaičius lieka tas pats. Vadovaujantis Mokymo lėšų apskaičiavimo, paskirstymo ir panaudojimo tvarkos aprašu, jei būtų 8 mišraus amžiaus vaikai grupėje, kurie ugdomi 10,5 val. per dieną (52,5 val. per savaitę), vidutiniškai 21 val. per savaitę pedagoginio darbo apmokoma iš mokymui skirtų lėšų, tai sudarytų 40 % visų ugdymo plano įgyvendinimui skirtų lėšų.

Teikiame minėto aprašo papildymą, kuriame nurodoma, kad mažiausias vaikų skaičius mišraus amžiaus grupėje, dirbančioje 8-10,5 valandos per dieną, gali būti 8.

**3. Šiuo metu galiojančios ir teikiamu projektu siūlomos naujos nuostatos (esant galimybei - lyginamasis variantas):** Papunkčio ir punkto, kuriuos reikia pakeisti lyginamasis variantas:

„9.1 ~~iki kovo 31 d.~~ iki **gegužės 31** d. bendrojo ugdymo mokykloms ir jų skyriams nustato ~~kiekvienos klasės komplektų skaičių ir mokinių skaičių jose~~ **mokinių skaičių kiekvienos klasės sraute ir klasių skaičių kiekviename sraute**, priešmokyklinio ugdymo grupių ir vaikų ~~skaičiaus vidurkį~~ **skaičių** kitiems mokslo metams. Jei sudaro jungtines klases, tai nustato, iš kokių klasių sudaroma jungtinė klasė ir nurodo kiekvienos klasės mokinių skaičių.“.

„10. Mokyklų vadovai iki einamųjų mokslo metų ~~balandžio~~ **birželio** 1 d. mokyklos tarybos nustatyta tvarka privalo mokinių tėvus informuoti apie sprendimus dėl planuojamų klasių ir grupių komplektavimo kitais mokslo metais.“.

Papildyti 3.11 papunkčiu ir 31, 32 punktais:

„3.11. mažiausias vaikų skaičius mišraus amžiaus grupėje, dirbančioje 8-10,5 valandos per dieną – 8 vaikai, bet ne didesnis negu nurodyta 3.1–3.8 papunkčiuose.“;

 „31. Priešmokyklinio ugdymo grupė gali būti jungiama su ikimokyklinio amžiaus grupe neviršijant 3.10–3.8 papunkčiuose nurodyto vaikų skaičiaus.“;

 „32. Priešmokyklinio ugdymo grupė su pradinio ugdymo klase nejungiama.“.

 **4. Sprendimui įgyvendinti reikalingos lėšos ir galimi finansavimo šaltiniai:**

Nenumatomos.

**5. Priėmus sprendimą laukiami rezultatai, galimos pasekmės:**

Komplektavimo tvarkos aprašas atitiks galiojančių teisės aktų reikalavimus, bus nustatytas mažiausias vaikų skaičius mišraus amžiaus grupėje, dirbančioje 8-10,5 valandos per dieną.

 **6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

Papildomai teisės aktų priimti nereikės.

 **7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** nėra

 **8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** neatliekamas.

 **9. Sekretoriatas priimtą sprendimą pateikia:**

Švietimo, kultūros ir sporto, Finansų skyriams, Savivaldybės bendrojo ugdymo mokykloms.

 **10. Aiškinamojo rašto priedai:** nėra.

Švietimo, kultūros ir sporto skyriaus

vyriausioji specialistė Irena Lukoševičienė